Grad Crikvenica, Upravni odjel za društvene djelatnosti i lokalnu samoupravu na temelju Odluke o sufinanciranju prijevoza učenika i studenata („Službene novine“ Primorsko-goranske županije broj 50/09. i 35/13.) i Zaključka gradonačelnika, KLASA:600-01/16-01/24, URBROJ: 2107/01-01-04/08-16-2 od 31.kolovoza 2016. godine

o b j a v l j u j e
JAVNI POZIV

za  prikupljanje dokumentacije za sufinanciranje prijevoza srednjoškolaca i studenata sa područja Grada Crikvenice
do kraja školske odnosno akademske godine 2016./2017.

I.
	Predmet ovog javnog poziva je dostava dokumentacije za sufinanciranje prijevoza srednjoškolaca i  redovnih studenata sa područja Grada Crikvenice  godine u skladu sa Odlukom o sufinanciranju prijevoza učenika i studenata („Službene novine Primorsko-goranske županije“ br. 50/09. i 35/13.) za što su sredstva osigurana Proračunom Grada Crikvenice za 2016. godinu i planom Proračuna za 2017. godinu.

II.
	Pozivaju se srednjoškolci sa prebivalištem na području Grada Crikvenice koji svakodnevno putuju iz mjesta prebivališta u srednju školu (učenici samostalno odlučuju o izboru prijevoznika) da osobno, mailom: dubravka.mijalic@crikvenica.hr  ili poštom (preporučeno) dostave, na adresu: 
GRAD CRIKVENICA,
Upravni odjel za društvene djelatnosti i lokalnu samoupravu
Kralja Tomislava 85
51260 CRIKVENICA
s naznakom: "DOKUMENTACIJA ZA SUFINANCIRANJE PRIJEVOZA  SREDNJOŠKOLACA“
slijedeću dokumentaciju:
1. Potvrdu o upisu u srednju školu za školsku 2016./2017. godinu (redovni upis)
1. Presliku osobne iskaznice ili uvjerenje o prebivalištu (ne starije od 30 dana)
1. Ispunjen obrazac o sufinanciranju prijevoza s ispunjenim podatkom o odabranom prijevozniku

III.
Pozivaju se redovni studenti sa prebivalištem na području Grada Crikvenice koji svakodnevno putuju iz mjesta prebivališta na fakultet da osobno, mailom ili poštom (preporučeno) dostave, na adresu: 

GRAD CRIKVENICA,
Upravni odjel za društvene djelatnosti i lokalnu samoupravu
Kralja Tomislava 85
51260 CRIKVENICA
s naznakom: "DOKUMENTACIJA ZA SUFINANCIRANJE PRIJEVOZA  STUDENATA“
slijedeću dokumentaciju:
1. Potvrdu o upisu na fakultet za akademsku 2016./2017. godinu 
 (redovni student):
1. Presliku osobne iskaznice ili uvjerenje o prebivalištu (ne starije od 30 dana)
1. ispunjen obrazac o sufinanciranju prijevoza s ispunjenim podatkom o odabranom prijevozniku

IV.
Iz Proračuna Grada Crikvenice za 2016. godinu  sufinancirat će se temeljem ovog javnog poziva
	- za srednjoškolce koji putuju iz Selca i  Dramlja u Crikvenicu sufinancira se cijena mjesečne pokazne karte u iznosu do 100,00 kn, tako da roditeljima preostaje subvencija karata od 100,00 kuna;
	- za srednjoškolce koji putuju iz Jadranova u Crikvenicu sufinancirat će se ostatak cijene karte koja preostaje nakon sufinanciranog dijela od strane države odnosno županije do iznosa od 100,00 kn, tako da roditeljima preostaje subvencija karata od 100,00 kuna;
	- za ostale srednjoškolce koji putuju iz Selca, Dramlja, Jadranova ili Crikvenice u srednje škole izvan područja Grada Crikvenice (Rijeka, Senj, Bakar, Opatija) sufinancira 25% ostatka cijene karte koja preostaje nakon sufinanciranog dijela od strane države odnosno županije,
	- za redovne studente sufinancira se  25%  kuponske karte.

V.
	Postupak ostvarivanja prava na sufinanciranje:
	1. dostava tražene dokumentacije (radnim danom od 8,00 do 15,00 sati) 
	Po dostavi tražene dokumentacije, ukoliko učenik/student ostvaruje pravo (uvjet prebivališta i status redovnog učenika/studenta), karta se s popustom kupuje na prodajnim mjestima prijevoznika. 
	Naknadno donošenje potvrde za mjesece unatrag (primjerice u studenome za rujan i listopad) ne prihvaća se, te učenici/studenti za te mjesece ne mogu ostvariti povrat za plaćene karte. 
[bookmark: _GoBack]Iznimno, tijekom mjeseca rujna svi učenici koji su platili puni iznos mjesečne karte, a ostvarili su pravo na sufinanciranje, mogu zatražiti povrat dostavom računa i ostalih propisanih dokumenata, u Upravnom odjelu za društvene djelatnosti i lokalnu samoupravu (soba 15).


